หนูไปฉีดวัคซีนมาค่ะ หนูกินยาคุมนานแล้ววัคซีนจะไปกดให้ยาคุมไร้ประสิทธิภาพจริงมั้ย ยิ่งหนูมีมีอะไรกับแฟนแล้วตอนแรกไม่ได้ใส่ถุงยางค่ะพอทำไปสักแปปก็ใส่ถุง แล้วก็ถอดออกแล้วหลั่งนอก หนูไปอ่านเจอมาค่ะว่าวัคซีนที่ฉีดจะไปกดให้ยาคุมไร้ประสิทธิภาพ หนูถามอยากถามว่าต้องกินยาคุมฉุกเฉินเพิ่มมั้ยคะ จะท้องมั้ยคะ
สวัสดีค่ะ jxmmm,หากวัคซีนที่ไปฉีด หมายถึงวัคซีนป้องกันโควิด 19 นั้น วัคซีนไม่ได้มีผลต่อประสิทธิภาพในการป้องกันการตั้งครรภ์ของยาคุมกำเนิดแต่อย่างใดค่ะ ดังนั้น หากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น จึงไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ